РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  09

от заседание на Комисия ”Професионална квалификация,
информационни технологии и статистика” на ВСС,
проведено на 28.02.2014 г.

Днес, 28.02.2014 г. /петък/ от 12.00 часа се проведе заседание на комисия “Професионална квалификация, информационни технологии и статистика” на ВСС, в състав:
ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева
На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи” и Мая Атанасова - главен експерт-юрисконсулт дирекция „Правна”. 

1. ОТНОСНО: Създаване на работна група към Министерство на правосъдието за изготвяне на правила за пряк избор на членове на Висшия съдебен съвет от квотата на съдебната власт чрез гласуване по електронен път в изпълнение на § 33. (1) от преходни и заключителни разпоредби към Закона за изменение и допълнение на ЗСВ (ДВ, бр. 50 от 2012 г.)

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

ПРЕДЛАГА на Министъра на правосъдието да създаде работна група за изготвяне на правила за пряк избор на членове на Висшия съдебен съвет от квотата на съдебната власт чрез гласуване по електронен път.
Мотиви: Указаният в § 33. (1) от  ПЗР на ЗСВ 30-месечен срок трябва да се намали с оглед стартиралия проект на ВСС и необходимостта от разработване на електронно гласуване „1 магистрат – 1 вот”, който не може да стане без предварително разписани правила.

2. ОТНОСНО: Обсъждане на Секторна стратегия за въвеждане на електронно управление и електронно правосъдие 2014-2020 г.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1. ДА СЕ СВИКА на 10 март 2014 г. от 11.00 часа консултантска група по електронно правосъдие, с оглед експертната подготовка на изменения и допълнения към предложената от Министерство на правосъдието „Секторна стратегия за въвеждане на електронно управление и електронно правосъдие 2014-2020 г.”, при което да се отчетат принципа за разпределение на властите при използването на електронни технологии за целите на правосъдието. Експертите да представят становище по Проекта на Министерство на правосъдието и предвидят конкретни мерки за предлагане в нейното съдържание, с оглед:
•	Повишаване капацитета на ВСС, с оглед поемането на функции, свързани с електронното правосъдие;
•	Насоки за развитие в рамките на предвидените етапи и финансирането на надграждане и усъвършенстване на съществуващите технически системи, с оглед крайния срок.
	2. Да се включат и представители на Министерство на правосъдието и Министерство на транспорта.
	3. Материалите да се подготвят за заседанието на ВСС за обсъждане на Стратегията, на 12 март 2014 г.

3. ОТНОСНО:  Становище на проф. д.м.н. Евгения Стоименова – БАН, относно направените доработки в Law Choice, версия 4, изготвено съгласно решение на ВСС по протокол № 42/31.10.2013 г., т. 13.5.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1. ПРИЕМА ЗА СВЕДЕНИЕ становището на проф. д.м.н. Евгения Стоименова – БАН, относно направените доработки в Law Choice, версия 4, съгласно решение прието от Комисия “Професионална квалификация, информационни технологии и статистика” на ВСС по протокол № 3/21.01.2014 г., т. 13., и изпратено на постоянните комисии на ВСС за запознаване.
2. ВНАСЯ становището на проф. д.м.н. Евгения Стоименова – БАН за обсъждане в Гражданския съвет към ВСС, резултатите от което да бъдат представени на ВСС, с оглед вземане на окончателно решение.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ